《郊居》
明代·释元觉

生年当五十，行乐敢蹉跎。白发数茎落，青山几度过。

寒云沉药圃，晴日出江波。偶听邻翁语，秋田欲剪禾。

作者简介：元觉（一六二四—一六八一），字离幻。晚居石洞，因以为号。顺德人。俗姓简。从宗公剃度，礼栖壑受圆具。宗公示寂，遂继席主法华林寺。后住循州罗浮石洞。事见清温汝能《粤东诗海》卷九八。